Oblasć Samara

Oblasć Samara (rusce Самарская область/Samarskaja oblast) je oblasć w juhowuchodźe europskeho dźěla Ruskeje. Leži při srjedźnym běhu Wolgi we wuchodźe Wuchodoeuropskeje nižiny. Najwjetša wodźizna je Kujbyšewski spjaty jězor. Zarjadniske sydło a jeničke milionowe město oblasće je Samara z 1.164.000 wobydlerjemi. Dalše wulke industrijowe města su Toljatti (719.000), Syzrań (178.000) a Nowokujbyšewsk (108.000). W lěće 2010 měješe Oblasć Samara 3.215.532 wobydlerjow. Z nich běchu 82,3 % Rusojo, 3,9 % Tatarojo a 2,6 % Čuwašojo. Žórła Wotkaz